
Dentin vastagságmérő műszer vizsgálata

Kulcsszavak: Maradék dentin vastagság, impedancia mérés, micro-CT, dentin pulpa egység
Bevezetés:
A preparálás után megmaradt, fogbél körüli maradék dentin vastagsága (RDT) fontos, mert védjük vele a fogbelet, ezért a vastagság meghatározásának gyakorlati jelentősége van. A TDK munkám célja az volt, hogy a Semmelweis Egyetem által kifejlesztett dentin vastagságmérő eszközzel, kihúzott fogakon kialakított üregek RDT értékét meghatározzam.
Módszerek:
Munkám során 15 db extrahált bölcsességfogat gyűjtöttem. A fogakat a begyűjtéstől kezdve 0,2% PBS Na azid-oldatban, és +4 °C-os hűtőben tároltam.
A fogak koronájának buccalis, orális, mesialis és distalis oldalán egy kb. 2 mm átmérőjű henger alakú üreget fúrtam a dentinbe. Az üregeket 37%-os orthofoszfor savval 15 másodpercig előkezeltem, majd leöblítettem.
Egy kis műanyag medencébe 0,154 mol/L nátriumklorid oldatot töltöttem. A referencia elektródot ebbe helyeztem bele. Az eszköz mérőhegyét 3 mp-re az üregek pulpa felöli falához érintettem. Háromszor mértem egy adott terület impedanciáját.
A dentin vastagságának optikai meghatározása µCT segítségével történt, a DataViewer programban. Ez a mért távolság érték (M).
A dentin vastagságmérő eszközzel mért impedancia értékekből kiszámítottam egy korábbi cikkben meghatározott egyenlet segítségével a számított távolság értékeket (Sz). 
Kivontam az Sz (a dentin vastagságmérő adataiból számolt) értékekből az M (µCT felvételeken mért) értékeket. A standard hiba értékét 0,61 mm-ben határoztuk meg.
A statisztikai elemzés az SPSS programmal történt, a kutatástól független személy segítségével, szignifikancia szint α=0,05. A normalitás vizsgálatot követően párosított mintás T próbával hasonlítottuk össze az M és Sz értékeket. 
Eredmények:
Az M és Sz értékek között szignifikáns különbség volt (p=0,001). Az átlagos eltérés az M és Sz között -0,331 mm volt. Az értékek kb 60%-a negatív tartományba esett, tehát kisebb értéket mértünk a dentin vastagságmérő eszközzel, mint µCT-vel. 21 érték (35,59%) abszolút értékben kívül esett a 0,61 mm-es hibahatáron. Ezekből csak 3 adat (5,08%) esetén volt az eltérés pozitív irányba. Ez azt jelenti, hogy kb. 5%-ban mértünk a műszerrel hibahatárnál nagyobb távolságot, mint µCT-vel. 
Megbeszélés:
Tehát gyakorlati szempontból megbízható az eszköz használata, és klinikai alkalmazásával elkerülhetjük a fogbél nem kívánt megnyitását.



